Albert Sánchez Piñol

Albert Sánchez Piñol (katalaani hääldus: [əɫˈβɛrt ˈsaɲtʃeθ piˈɲɔɫ]; sündinud 11. juulil 1965 Barcelonas) on Hispaania katalaani antropoloog ja kirjanik, kes kirjutab katalaani keeles. Sánchez Piñol on Barcelona klaretiinide kolleegiumi (Col·legi Claret de Barcelona) vilistlane. Barcelona ülikoolis alustas ta juuraõpinguid, ent lõpetas ülikooli antropoloogina. 1990. aastail käis ta seoses doktoritööga kahel etnograafilisel ekspeditsioonil Kirde-Kongos Mbuti pügmeede seas, kuid pidi kodusõja (1996-97) tõttu maalt lahkuma. 2000. aastatel on ta tegelnud peamiselt kirjandusega, kuid töötab ka Aafrika-uuringute keskuses. Ajalehe The Guardian kriitik Giles Foden on nimetanud teda "silmapaistvaks Euroopa kirjanikuks". Piñoli fantastikas võib leida Robert Louis Stevensoni, Joseph Conradi ja Howard Phillips Lovecrafti mõju. Sánchez Piñoli esikromaan "Külm nahk" (2003) kirjeldab nimetu meteoroloogi viibimist üksikul Antarktika-lähedasel saarel Lõuna-Atlandil. On arvatud, et algidee pärineb galeegi kunstniku Miguelanxo Prado koomiksist "Trazo de Tiza" ("Kriidikriips", 1992). 2002. aastal võitis romaan auhinna Ojo Critico Narrativa. Teos on tõlgitud enam kui 36 keelde (sh hiina keelde), sellest on ilmunud üle 25 trüki katalaani ja vähemalt 8 hispaania keeles. "Külm nahk on esimene osa triloogiast, mille teine osa on "Pandora Kongos" ning kolmandat osa autor alles kirjutab. Raamatu järgi on režissöör Xavier Gens hakanud tegema filmi. Stsenarist on Jesús Olmo, produtsendid Mark Albela ja Denise O'Dell. Teistel andmetel on filmi režissöör David Slade ning stsenaristid Alex ja David Pastor. "Compagnie difficili" (2000), koos itaalia kirjaniku Marcelo Foisiga "Pallasos i monstres" (2000; "Pajatsid ja monstrumid"), satiiriline essee kaheksast Aafrika diktaatorist "Les edats d'or" (2001; "Kuldsed ajad"), lühijuttude kogu "La pell freda" (2003; eesti keeles "Külm nahk", 2007) "Pandora al Congo"(2005; eesti keeles "Pandora Kongos", 2011) "Tretze tristos tràngols" (2008; "Kolmteist kurba ristteed", hispaania keeles "Trece tristes trances"), kogumik 13 lühiloost "Victus" (2012) "Vae Victus" (2015) Diari Ara, 14/05/2011, ALBERT SÁNCHEZ PIÑOL: Manual per a reductors de caps Giles Foden (25. aprill 2008). "Art of Darkness – Giles Foden Enjoys Albert Sánchez Piñol's Genre-Busting Expedition into the Heart of Colonial Africa, Pandora in the Congo". The Guardian. Vaadatud 10. veebruaril 2012. Eaude, Michael (16 May 2008). "Pandora in the Congo, by Albert Sánchez Piñol, trans. Mara Faye Lethem – A Book of Dangerous Boys". The Independent. Vaadatud 10. veebruaril 2012. Theroux, Marcel (19. detsember 2005). "Cold Skin". The New York Times. Vaadatud 10. veebruaril 2012. Külm nahkRaamatumaailma arhiveeritud lehekülg Cold Skin (2017) IMDb lehel 'Carriers' Directors Penning 'Cold Skin' Adaptation Brita Melts "Maailma lõpus" Sirp, 02.11.2007 - romaani "Külm nahk" arvustus Mele Pesti "Antropoloogist kirjaniku sõda metslaste ja iseendaga" EPL, 2. november 2007 - romaani "Külm nahk" arvustus Albert Sánchez Piñol IMDB-s Albert Sánchez Piñol katalaani kirjanduse portaalis lletrA, 2005 (autor Màrius Serra) "First Novelists 2006: All New, All Distinct" Library Journal.com "Fiendishly clever" - "Külma naha" arvustus ajalehes The Observer "The remedy for 'Cold Skin' has unpleasant side effects" - "Külma naha" arvustus ajalehes The San Diego Union-Tribune "Külma naha" arvustused eri keeltes "Альберт Санчес Пиньоль: Я предпочитаю укусы вшей проповедям в пользу Ватикана!" - intervjuu Valetina Grekovale portaalis ya.ru, 22.09.2006 "Albert Sánchez Piñol: Un antropólogo en el planeta literario" - intervjuu portaalis Que leer Selle artikli kirjutamisel on kasutatud ingliskeelseid artikleid en:Albert Sánchez Piñol, en:Cold Skin ja en:Anthony Mary Claret, saksakeelseid artikleid de:Albert Sánchez Piñol ja de:Im Rausch der Stille, venekeelset artiklit ru:Санчес Пиньоль, Альберт, prantsuskeelset artiklit fr:Albert Sánchez Piñol, hollandikeelset artiklit nl:Albert Sánchez Piñol, katalaanikeelseid artikleid ca:Albert Sánchez Piñol, ca:La pell freda, ca:Pandora al Congo, ca:Tretze Tristos Tràngols ja ca:Col·legi Claret de Barcelona, hispaaniakeelseid artikleid es:Albert Sánchez Piñol ja es:La piel fría ning itaaliakeelseid artikleid it:Albert Sánchez Piñol ja it:Marcello Fois seisuga 15. veebruar 2012.